Diari Oficial de la Generalitat Valenciana


Sumari del DOGV 3882, del 21-11-2000 (2000/9021)

RESOLUCIÓ de 19 de setembre de 2000, de la Direcció General de Pesca i Comercialització Agrària, per la qual s'autoritza a Piscicultura Marina Mediterránea, SL, la instal·lació d'un establiment de granja marina en el terme municipal de Burriana (Castelló).
----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3882

Data del DOGV
:   21-11-2000

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2000/9021


Organisme emissor
:   Conselleria d'Agricultura, Pesca i Alimentació

Tipus de document
:   Resolució

RESOLUCIÓ de 19 de setembre de 2000, de la Direcció General de Pesca i Comercialització Agrària, per la qual s'autoritza a Piscicultura Marina Mediterránea, SL, la instal·lació d'un establiment de granja marina en el terme municipal de Burriana (Castelló). [2000/F9021]
  
Vist l'expedient instruït a instància del senyor Vicente Olmos Genovés en representació de Piscicultura Marina Mediterránea, SL, sobre l'autorització administrativa per a la instal·lació d'un establiment de viver i granja marina en terrenys declarats d'interés comunitari, del terme municipal de Burriana (Castelló).
  
La Direcció General de Pesca i Comercialització Agrària resol:
  
Primer
  
Atorgar l'autorització administrativa per a la instal·lació d'un establiment de viver i granja marina en terrenys del paratge Chevarria, partida Calamo, parcel·la 168 del polígon 11, en sòl no urbanitzable de protecció d'infraestructures i dominis públics, del terme municipal de Burriana (Castelló), i declarat d'interés comunitari d'acord amb la Resolució de 3 de desembre de 1999, de la Conselleria d'Obres Públiques, Urbanisme i Transports.
  
Segon
  
L'establiment constarà de:
  
- Tres edificacions de 2.180 metres quadrats en una parcel·la de 8.047 metres quadrats. Superfície construïda: 1.652 metres quadrats; volum per construir: 8.265 metres cúbics.
  
- Instal·lació de presa d'energia elèctrica.
  
- Instal·lació de presa i evacuació d'aigua de mar.
  
- Instal·lació d'una depuradora.
  
- Tancament amb tela de filat i sòcol.
  
El disseny de l'establiment serà segons allò que s'especifica en el projecte visat número 17.230, de 2 de març de 2000, sobre construcció de planta industrial d'aqüicultura marina. Qualsevol variació que es faça en el projecte durant la realització inicial o les modificacions futures hauran de comunicar-se a la Conselleria d'Agricultura, Pesca i Alimentació perquè es puga emetre l'autorització corresponent.
  
Tercer
  
En l'establiment piscícola, del tipus viver i granja marina, segons el que s'estableix en l'article 41 de la Llei de la Generalitat Valenciana 9/1998, de 15 de desembre, s'autoritza el cultiu (reproducció, posta, naixement d'alevins i preengreixament) de les espècies següents: orada (Sparus sp.) i llobarro (Dicentrarchus labrax). La producció estimada serà de 5 milions d'alevins.
  
Quart
  
Es compliran les condicions i prescripcions de les resolucions següents:
  
- Llicència d'activitats qualificades de l'Ajuntament de Burriana de 6 de juny de 2000.
  
- Llicència d'obres de l'Ajuntament de Burriana de 12 de juny de 2000.
  
- Resolució de declaració d'impacte ambiental de la Conselleria de Medi Ambient de 29 de març de 2000.
  
- Resolució de 17 de novembre de 1999, de la Conselleria d'Obres Públiques, Urbanisme i Transports, sobre declaració d'interés comunitari.
  
- Resolució de 4 de setembre de 2000, de la Conselleria de Medi Ambient, sobre autorització de vessament d'aigües al mar.
  
Cinqué
  
Aquesta autorització tindrà vigència mentre no es produïsca paralització de l'activitat sense causa justificada a criteri dels serveis tècnics de la Conselleria d'Agricultura, Pesca i Alimentació, o l'extinció de les autoritzacions emeses per les resolucions mencionades en l'apartat quart d'aquesta resolució.
  
Les obres d'instal·lació hauran d'estar concloses i l'establiment en normal funcionament en un termini màxim de 15 mesos a partir d'aquesta resolució.
  
Sisé
  
El sistema de tecnologia de cultiu s'ajustarà en tot moment a la memòria presentada. Qualsevol variació sobre això haurà de comunicar-se a la Conselleria d'Agricultura, Pesca i Alimentació.
  
Seté
  
La iniciació i la conclusió de les obres es comunicaran als Serveis Territorials de la Conselleria d'Agricultura, Pesca i Alimentació. Per a iniciar l'explotació serà necessària la inspecció prèvia de les instal·lacions per part dels serveis tècnics de la conselleria.
  
Vuité
  
Els organismes competents podran inspeccionar la marxa de les obres que s'hagen de realitzar, així com el funcionament de l'establiment. El titular està obligat a facilitar l'entrada als inspectors i tècnics corresponents.
  
Nové
  
L'incompliment de les normes ací establides se sancionarà administrativament de conformitat amb la Llei de la Generalitat Valenciana 2/1994, de 18 d'abril, sobre Defensa dels Recursos Pesquers.
  
Deu
  
Aquest establiment quedarà afectat pel que s'estableix en el Decret 25/2000, de 22 de febrer, del Govern Valencià, pel qual es crea i es regula el Registre d'Establiments d'Aqüicultura de la Comunitat Valenciana, i caldrà notificar als serveis territorials de la Conselleria d'Agricultura, Pesca i Alimentació de la província corresponent a la ubicació de l'establiment, en un termini de tres mesos, les modificacions referents a:
  
a) Els canvis de titularitat, tant de les persones físiques o jurídiques com de les que en formen part.
  
b) El cessament de l'activitat.
  
c) Les ajudes públiques concedides a l'establiment, amb indicació de la finalitat.
  
d) Els canvis de domicili o raó social, i del número d'identificació social.
  
Onze
  
L'empresa Piscicultura Marina Mediterránea, SL, queda registrada amb el número 017 d'establiments de cultius marins, d'acord amb allò que s'estableix en l'article 55 de la Llei de la Generalitat Valenciana 9/1998, de15 de desembre.
  
Aquesta resolució no posa fi a la via administrativa i contra ella es podrà interposar un recurs d'alçada davant la consellera d'Agricultura, Pesca i Alimentació, en el termini d'un mes comptador des de l'endemà de la notificació d'aquesta resolució, de conformitat amb el que es disposa en els articles 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.